2020. gada 14. aprīlī Noteikumi Nr. 214

Rīgā (prot. Nr. 24 27. §)

**Grozījumi Ministru kabineta 2013. gada 8. janvāra noteikumos Nr. 21** **"Kaušanai paredzēto lauksaimniecības dzīvnieku aizsardzības prasības"**

Izdoti saskaņā ar

Dzīvnieku aizsardzības likuma

10. panta 1. un 23. punktu

Izdarīt Ministru kabineta 2013. gada 8. janvāra noteikumos Nr. 21 "Kaušanai paredzēto lauksaimniecības dzīvnieku aizsardzības prasības" (Latvijas Vēstnesis, 2013, 7. nr.; 2017, 237. nr.) šādus grozījumus:

1. Izteikt 23. punktu šādā redakcijā:

"23. Kautuves īpašnieks vai viņa pilnvarota persona nodrošina, ka par pēckaušanas apdullināšanu atbildīgais labturības inspektors veic sistemātiskas apdullināšanas pārbaudes saskaņā ar Regulas Nr. 1099/2009 5. panta 1., 2. un 3. punktā noteiktajām prasībām."

2. Izteikt 24. punktu šādā redakcijā:

"24. Izglītības centrs saskaņo ar dienestu:

24.1. mācību programmu par dzīvnieku labturību kaušanas laikā, ja attiecīgā programma tiek izstrādāta vai mainīta;

24.2. mācību programmas gala eksāmena norises kārtību, laiku un saturu."

3. Papildināt noteikumus ar 24.1punktu šādā redakcijā:

"24.1 Izglītības centrs pēc mācību programmas apgūšanas izsniedz kvalifikācijas sertifikātu, kurā norāda Regulas Nr. 1099/2009 21. panta 3. punktā noteikto informāciju."

4. Papildināt noteikumus ar 27.1, 27.2, 27.3 un 27.4 punktu šādā redakcijā:

"27.1 Izglītības centrs var izsniegt pagaidu kvalifikācijas sertifikātus Regulas Nr. 1099/2009 21. panta 5. punktā noteiktajā kārtībā.

27.2 Izglītības centrs informē dienestu par šo noteikumu 27.1 punktā minēto pagaidu kvalifikācijas sertifikātu izsniegšanu. Informāciju par iepriekšējā mēnesī izsniegtajiem pagaidu kvalifikācijas sertifikātiem dienestam nosūta līdz kārtējā mēneša desmitajam datumam.

27.3 Ja kvalifikācijas sertifikāts izsniegts citā Eiropas Savienības dalībvalstī, apmācītā persona iesniedz izglītības centrā tā kopiju.

27.4 Citā Eiropas Savienības dalībvalstī izsniegtais kvalifikācijas sertifikāts ar noteiktu derīguma termiņu ir derīgs līdz tajā norādītajam datumam. Ja iegūtais kvalifikācijas sertifikāts ir beztermiņa, izglītības centrs nosaka sertifikāta derīguma termiņu – pieci gadi."

5. Izteikt 36. punktu šādā redakcijā:

"36. Ja kvalifikācijas sertifikāts tiek anulēts, izglītības centrs:

36.1. divu darbdienu laikā no kvalifikācijas sertifikāta anulēšanas datuma informē dienestu par anulēto kvalifikācijas sertifikātu;

36.2. informē personu par tās kvalifikācijas sertifikāta anulēšanu."

6. Svītrot informatīvās atsauces uz Eiropas Savienības direktīvām 1. punktu.

Ministru prezidents A. K. Kariņš

Zemkopības ministrs K. Gerhards